Fost il-proposti tal-Kunsill Nazzjonali taż-Żgħażagħ (KNŻ) għall-baġit, hemm it-talba għal studju biex jiġi ddeterminat jekk hux possibbli li jsir metro f'Malta. "Dawn il-proposti jkopru x-xewqiet taż-żgħażagħ Maltin u Għawdxin li jridu jipparteċipaw fil-proċess demokratiku ta' pajjiżna," qal il-President tal-KNŻ Liam Axisa. Hu qal li dawn il-proposti ilhom jiġu diskussi għal numru ta' żmien mill-membri tal-organizzazzjoni. Hu kompla jgħid li waqt li l-pajjiż ikompli jiġġieled kontra l-COVID-19 billi tkompli titlaqqam il-popolazzjoni, hemm bżonn li Malta toħroġ minn din il-pandemija "bħala pajjiż aħjar milli kien qabel u li huwa kapaċi li jegħleb il-pika u l-partiġġjaniżmu". Axisa qal li mod wieħed kif dan jista' jsir hu li jkun hemm aktar kollaborazzjoni bejn il-Ministeri u s-Segretarji Parlamentari flimkien mal-istakeholders. Xi wħud mill-proposti li ħareġ bihom il-KNŻ kienu: Flimkien mal-istudji fuq il-bini ta' metro f'Malta, jiżdiedu l-ammont ta' karreġġjati li jkunu riservati għar-roti; Iktar investiment f'enerġija solari u jiġu installati pannelli solari fuq car parks; Proġett ġdid għal Manoel Island biex din issir żona pubblika ħadra; Tiġi implimentata miżura biex il-bini fil-pajjiż ikun isbaħ u ma jkerraħx l-ambjent ta' madwaru; Jinbnew aktar faċilitajiet għall-atleti li jixtiequ jirrapreżentaw lil Malta fil-Paralimpjadi fil-futur; Tiġi offruta aktar assistenza finanzjarja lill-kmamar tal-aħbarijiet li sofrew finanzjarjament waqt il-pandemija; Aktar investiment fis-settur tas-saħħa mentali; Jinbena mill-ġdid l-Isptar Monte Carmeli; Isiru health checks darbtejn fis-sena lill-istudenti minn professjonisti; Isir aġġornament fl-Istrateġija Nazzjonali tas-Saħħa Sesswali; Tiżdied il-paga għall-edukaturi tal-pajjiż; Tista' taqra l-proposti kollha tal-KNŻ hawn isfel. KNŻ-Pre-Budget-Proposals-2022 Download .td_uid_3_6139f97c7585b_rand.td-a-rec-img{text-align:left}.td_uid_3_6139f97c7585b_rand.td-a-rec-img img{margin:0 auto 0 0}